ΜΗΝΙΑΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ ΙΟΥΝΙΟΥ 2016

ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ

 ΤΜΗΜΑ ΕΡΓΑΣΙΑΣ

ΠΕΡΙΕΧΟΜΕΝΑ:

ΚΕΦΑΛΑΙΟ Ι: ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ – ΙΟΥΝΙΟΣ 2016

ΚΕΦΑΛΑΙΟ ΙΙ: ΠΡΟΦΙΛ ΝΕΟΕΙΣΕΡΧΟΜΕΝΩΝ ΚΑΙ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ - ΙΟΥΝΙΟΣ 2016

ΣΤΑΤΙΣΤΙΚΟΙ ΠΙΝΑΚΕΣ

Αρ. Φακ. 9.41.002.1

Α/Α06/2016

ΚΕΦΑΛΑΙΟ Ι :

ΕΞΕΛΙΞΕΙΣ ΣΤΗΝ ΑΓΟΡΑ ΕΡΓΑΣΙΑΣ ΚΑΙ ΑΝΑΛΥΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ- ΙΟΥΝΙΟΣ 2016

Α. Γενική Κατάσταση της Αγοράς Εργασίας

Οι επιπτώσεις της παγκόσμιας οικονομικής ύφεσης άρχισαν να εμφανίζονται στην αγορά εργασίας της Κύπρου από τα τέλη του 2008 και εξακολουθούν να υπάρχουν μέχρι σήμερα. Η σταδιακή αλλά συνεχής μείωση των οικονομικών δραστηριοτήτων οδήγησε στην κατάργηση πολλών θέσεων εργασίας με αποτέλεσμα τη συνεχή αύξηση της ανεργίας και παράλληλα τη συνεχή μείωση της απασχόλησης.

Σύμφωνα με στοιχεία της Έρευνας Εργατικού Δυναμικού, η ανεργία κατά το 2014 έχει ανέβει στο πολύ ψηλό επίπεδο του 16,1% από 3,8% που ήταν το 2008 ενώ κατά τον τελευταίο χρόνο, το 2015, άρχισε να παρουσιάζει μικρή μείωση και να διαμορφώνεται κατά μέσο όρο στο 14,9%. Η καθοδική αυτή τάση της ανεργίας φαίνεται να συνεχίζει και κατά το πρώτο τρίμηνο του 2016 κατά το οποίο το ποσοστό ανεργίας έχει διαμορφωθεί στο 14,1%. Η ανεργία σε ακέραιους αριθμούς ανήλθε σε 62.758 άτομα κατά μέσο όρο το 2015 ενώ κατά το πρώτο τρίμηνο του 2016 σε 57,582 άτομα.

Η ομάδα των νέων κάτω των 25 ετών πλήγηκε ιδιαίτερα από την οικονομική κρίση αφού η ανεργία της από 9,0% που ήταν το 2008 τετραπλασιάστηκε φθάνοντας στο 38,9% το 2013 και έκτοτε παρουσιάζει καθοδική τάση. Κατά το 2015 διαμορφώθηκε στο 32,8% ενώ κατά το πρώτο τρίμηνο του 2016 κατέβηκε στο 29,8%.

Με βάση τις Προκαταρκτικές Εκτιμήσεις της Ευρωπαϊκής Στατιστικής Υπηρεσίας, Eurostat, κατά τον Μάιο του 2016 η ανεργία στην Κύπρο ανήλθε στο 12% σε σύγκριση με 15,3% κατά τον ίδιο μήνα πέρσι και 12,2% κατά τον Απρίλιο του 2016. Το ποσοστό ανεργίας τωνανδρών εκτιμάται στο 11,5% ενώ το ποσοστό ανεργίας τωνγυναικών στο 12,4%.

Με βάση τις ίδιες εκτιμήσεις η ανεργία των νέων κάτω των 25 ετών παρέμεινε σταθερή στο 27,9% τους πρώτους τρεις μήνες του 2016 (Ιανουάριο μέχρι Μάρτιο) σε σύγκριση με 34,4% τον Μάρτιο του 2015.

Τον Απρίλιο του 2016 ο μέσος όρος ανεργίας στην Ευρωζώνη (EA 19) ανήλθε στο 10,1%, καταγράφοντας το χαμηλότερο ποσοστό ανεργίας από τον Ιούλιο του 2011, ενώ ο μέσος όρος στην Ευρώπη (EU 28) ανήλθε στο 8,6%.

Με βάση τα στοιχεία που τηρούνται στα Επαρχιακά Γραφεία Εργασίας, ο αριθμός των εγγεγραμμένων ανέργων στο τέλος Ιουνίου 2016, έφτασε τα 35.265 πρόσωπα. Με βάση τα στοιχεία διορθωμένα για εποχικές διακυμάνσεις που δείχνουν την τάση της ανεργίας, ο αριθμός των εγγεγραμμένων ανέργων τον Ιούνιο 2016 μειώθηκε στα 37.734 πρόσωπα σε σύγκριση με 37.973 τον προηγούμενο μήνα.  Σε σύγκριση με τον Ιούνιο του 2015 σημειώθηκε μείωση 5.611 προσώπων ή 13,7%.

Η οικονομική ύφεση είχε αρνητική επίπτωση και στο επίπεδο της απασχόλησης η οποία άρχισε να σημειώνει σταδιακή μείωση από το 2012 αφού ο αριθμός των απασχολούμενων (15+), σύμφωνα με την Έρευνα Εργατικού Δυναμικού, από 385.227 άτομα το 2012 συρρικνώθηκε στα 358.202 άτομα κατά μέσο όρο, το 2015. Η μείωση συνεχίζει και κατά το πρώτο τρίμηνο του 2016, παρόλο που ομόρρυθμη τάση παρουσιάζει και η ανεργία, και διαμορφώνεται στο επίπεδο των 352.017 άτομα.

Σύμφωνα με την ίδια Έρευνα, το ποσοστό απασχόλησης των ατόμων 20-64 χρόνων στο σύνολο του πληθυσμού ηλικίας 20-64 άρχισε να σημειώνει σταδιακή μείωση από το επίπεδο του 76,5% που ήταν κατά το 2008 φθάνοντας στο χαμηλό επίπεδο του 67,2% το 2013, και αρχίζοντας έκτοτε να αυξάνεται οριακά φθάνοντας στο 67,9% το 2015. Κατά το πρώτο τρίμηνο του 2016 το ποσοστό αυτό σημείωσε μείωση στο 66,7% του πληθυσμού ηλικίας 20-64 χρόνων.

Β. Ανάλυση στοιχείων Εγγεγραμμένης Ανεργίας

(α) Σύγκριση στοιχείων εγγεγραμμένης ανεργίας Ιουνίου 2016 και Ιουνίου 2015

* Μείωση του αριθμού των εγγεγραμμένων ανέργων σε 35,264 από 40,876 άτομα τον αντίστοιχο μήνα του 2015 (μείωση κατά 13,7% ή 5,611 άτομα). Επισημαίνεται ότι τα τελευταία δυόμισι χρόνια παρατηρείται μείωση της μηνιαίας εγγεγραμμένης ανεργίας σε σχέση με τους αντίστοιχους μήνες των προηγούμενων ετών. (Πίνακας 1).
* Κατά φύλο, ο αριθμός των άνεργων αντρών ανήλθε στα 17,244 άτομα, ενώ ο αριθμός των ανέργων γυναικών ανήλθε στα 18,021 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 3,044 άτομα ή 15% και των γυναικών μειώθηκε κατά 2,567 άτομα ή 12%. Στο διάγραμμα που ακολουθεί παρουσιάζεται η διακύμανση του αριθμού των εγγεγραμμένων ανέργων (σύνολο και κατά φύλο) τους τελευταίους 12 μήνες (Πίνακας 2).
* Η ανεργία σημείωσε μείωση σε όλες τις επαρχίες. Η μεγαλύτερη αριθμητική *μείωση* παρου­σιάστηκε στις επαρχίες Λευκωσίας (κατά 1,949 άτομα) και Λάρνακας (κατά 1,623 άτομα), ενώ στις επαρχίες Λεμεσού, Πάφου και Αμμοχώστου η μείωση ήταν 1,170, 361 και 507 άτομα αντίστοιχα (Πίνακας 3). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες.
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2015 παρουσιάστηκαν στον τομέα των κατασκευών (κατά 1,262 άτομα), στον τομέα του εμπορίου (κατά 848 άτομα), στον τομέα των ξενοδοχείων (κατά 786 άτομα), στον τομέα της μεταποίησης (κατά 725 άτομα) και στον τομέα της δημόσιας διοίκησης (κατά 527 άτομα) (Πίνακας 4). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες.
* Οι μεγαλύτερες μειώσεις παρουσιάστηκαν στις ηλικιακές ομάδες 50-59 ετών (μείωση κατά 1,427 άτομα) και στην ηλικιακή ομάδα 25-29 ετών (μείωση κατά 1,328 άτομα) (Πίνακας 8). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά ηλικιακή ομάδα τους τελευταίους 12 μήνες.
* Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε στα 17,523 άτομα (μείωση κατά 2,078 άτομα σε σχέση με τον ίδιο μήνα πέρσι) και αντιπροσωπεύει το 50% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 11,700 άτομα (μείωση κατά 646 άτομα σε σχέση με τον ίδιο μήνα πέρσι) και αντιπροσωπεύει το 33% του συνόλου των εγγεγραμμένων ανέργων (Πίνακες 6,7). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες.
* Οι μισοί από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπαίδευσης με ποσοστό 47% ή 16,641 άτομα, ακολουθούν οι απόφοιτοι τριτοβάθμιας εκπαίδευσης με 33% ή 11,584 άτομα και οι απόφοιτοι με πρωτοβάθμια εκπαίδευση με ποσοστό 20% ή 6,925 άτομα (Πίνακας 8). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.
* Οι Ελληνοκύπριοι αποτελούν την πλειοψηφία του συνόλου των ανέργων με 27,724 άτομα (ποσοστό 79%). Ο αντίστοιχος αριθμός τον ίδιο μήνα πέρσι ήταν 33,099 άτομα (ποσοστό 81%). Από το σύνολο των ανέργων οι 4,742 (13%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 5,568 ή 14% του συνόλου των ανέργων (Πίνακας 9). Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

(β) Σύγκριση στοιχείων εγγεγραμμένης ανεργίας Μαΐου και Ιουνίου 2016 (μηνιαία σύγκριση)

* Κατά τον Ιούνιο του 2016 ο αριθμός των εγγεγραμμένων ανέργων αυξήθηκε κατά 1,218 άτομα σε σύγκριση με τον προηγού­μενο μήνα.
* Κατά φύλο οι άντρες μειώθηκαν κατά 63 άτομα ενώ οι γυναίκες αυξήθηκαν κατά 1,281 άτομα.
* Κατά ηλικία, η μεγαλύτερη αύξηση παρουσιάστηκε ανάμεσα στις ηλικιακές ομάδες 30-39 χρονών κατά 732 άτομα, ακολουθούμενη από την ηλικιακή ομάδα 25-29 χρονών κατά 299 άτομα.
* Κατά εθνότητα, η μεγαλύτερη αύξηση παρατηρήθηκε ανάμεσα στους Ελληνοκύπριους κατά 1,506 άτομα.
* Ο αριθμός των ανέργων που ήταν εγγεγραμμένοι στα γραφεία της ΔΥΑ με διάρκεια ανεργίας 6 μήνες και άνω μειώθηκε κατά 1,304 άτομα, ενώ ο αριθμός των ατόμων που είχαν διάρκεια μικρότερη από 3 μήνες αυξήθηκε κατά 3,002 άτομα.
* Κατά τομέα οικονομικής δραστηριότητας, οι μεγαλύτερες μειώσεις παρατηρήθηκαν στον τομέα των ξενοδοχείων (κατά 317 άτομα), στον τομέα των κατασκευών και του εμπορίου (κατά 202 και 217 άτομα αντίστοιχα), ενώ αυξήσεις παρατηρήθηκαν στους τομείς των υπηρεσιών (κατά 992 άτομα), της δημόσιας διοίκησης (κατά 541) και των τραπεζών (κατά 198 άτομα).
* Κατά επαρχία, οι μεγαλύτερες αυξήσεις καταγράφηκαν στην επαρχία Λευκωσίας (κατά 843 άτομα), και Λεμεσού (κατά 568 άτομα).

Γ. Νέες Εγγραφές[[1]](#footnote-1) Ανέργων κατά Επαρχία και μήνα

Στον πιο κάτω πίνακα παρατίθεται ο αριθμός των νέων εγγραφών ανέργων κατά επαρχία και μήνα:

|  |  |  |  |
| --- | --- | --- | --- |
|   | Απρίλιος 2016 | Μάιος 2016 | Ιούνιος 2016 |
| Λευκωσία | 1,682 | 1,910 | 2,684 |
| Λάρνακα | 874 | 942 | 1,434 |
| Αμμόχωστος | 480 | 463 | 409 |
| Λεμεσός | 1,674 | 1,900 | 2,413 |
| Πάφος | 853 | 905 | 844 |
| ΣΥΝΟΛΟ  | 5,563 | 6,120 | 7,784 |

Δ. Σύντομη παρουσίαση των Εξελίξεων στην Αγορά Εργασίας κατά επαρχία τον Ιούνιο του 2016 σε σύγκριση με τον ίδιο μήνα του 2015

|  |  |  |  |  |  |  |
| --- | --- | --- | --- | --- | --- | --- |
|  | Παγκύπρια | Επαρχία Λευκωσίας | Επαρχία Λεμεσού  | Επαρχία Λάρνακας | Επαρχία Αμμοχώστου | Επαρχία Πάφου |
| Εργατικό Δυναμικό | 409,599 | 162,100 | 117,265 | 68,407 | 21,606 | 40,221 |
| Σύνολο ΑνέργωνΜεταβολή(Πίνακας 3) | 35,265-1,218 ή-3,6% | 12,321843 ή 7,3% | 11,221568 ή 5,3% | 6.412-58 ή -1% | 1.124-33 ή-2,9 % | 4.187-102 ή -2,4% |
| Άνεργοι ΕυρωπαίοιΜεταβολή(Πίνακας 9) | 4,742-826 ή-15% | 969-638 ή-40% | 1361 -246 ή -15% | 843 -217 ή-20% | 162 -152 ή -48% | 925 -148-14% |
| Άνεργοι ΑλλοδαποίΜεταβολή(Πίνακας 9) |  1.377-67 ή-5% |  448 -18 ή-4% | 486 32 ή 7% | 263 -4 ή-14% | 17 -11 ή-39% | 163 -26 ή -14% |
| Νέες Κοινοποιηθείσες κενές θέσεις (Πίνακας 14) | 1.567 | 349 | 590 | 232 | 141 | 255 |
| Ενεργές κενές θέσεις(Πίνακας 15) | 5.758 | 1.605 | 1.516 | 1.036 | 845 | 756 |

ΣΗΜΕΙΩΣΗ: Για πρόσθετη πληροφόρηση υπάρχουν οι συνημμένοι πίνακες στο τέλος της Έκθεσης.

ΚΕΦΑΛΑΙΟ ΙΙ:

ΠΡΟΦΙΛ ΝΕΟΕΙΣΕΡΧΟΜΕΝΩΝ ΚΑΙ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ – ΙΟΥΝΙΟΣ 2016

Α. ΠΡΟΦΙΛ ΝΕΟΕΙΣΕΡΧΟΜΕΝΩΝ ΕΓΓΕΓΡΑΜΜΕΝΩΝ ΑΝΕΡΓΩΝ –ΙΟΥΝΙΟΣ 2016

Ανάλυση Στοιχείων Νεοεισερχομένων

Ο αριθμός των εγγεγραμμένων ανέργων στην κατηγορία «νεοεισερχόμενος» ανερχόταν τον Ιούνιο του 2016 στα 4,563 άτομα και αποτελούσε το 13% του συνόλου των ανέργων. Ο αριθμός των εγγεγραμμένων ανέργων στην κατηγορία «νεοεισερχόμενος» αυξήθηκε σε σύγκριση με τον προηγούμενο μήνα κατά 324 άτομα. Από το σύνολο των νεοεισερχομένων το 33% συγκεντρώνεται στην επαρχία Λεμεσού, 28% συγκεντρώνεται στην επαρχία Λευκωσίας, στη Λάρνακα το 19%, στην επαρχία Πάφου το 19% και 1% στην επαρχία Αμμοχώστου [βλέπε πίνακα 2].

Η πλειοψηφία των νεοεισερχομένων (23%) είναι ηλικίας 30-39 ετών και ακολουθούν οι ηλικιακές ομάδες 20-24 ετών (18%), 25-29 ετών (19%), 50-59 ετών (15%) και 40-49 (14%) [βλέπε πίνακα 1].

Οι απόφοιτοι δευτεροβάθμιας γενικής και τεχνικής εκπαίδευσης αποτελούν το μεγαλύτερο μερίδιο του συνόλου των νεοεισερχόμενων ανέργων με ποσοστό 33%, ακολουθούμενοι από τους απόφοιτους ανώτερης σχολής ή πανεπιστημίου με 37% [βλέπε πίνακα 3].

Από το σύνολο των νεοεισερχομένων, οι περισσότεροι 24% δηλώνουν ότι θα επιθυμούσαν να εργαστούν (1ο επιθυμητό επάγγελμα) ως ανειδίκευτοι εργάτες ή και ως προσοντούχοι/ειδικοί 25%. Ποσοστό 19% έχουν δηλώσει ότι επιθυμούν να εργαστούν ως τεχνίτες παραγωγής, 12% ως υπάλληλοι υπηρεσιών, και ακόμα 9% ως γραφείς/δακτυλογράφοι ή και τεχνικοί βοηθοί 7% [πίνακα 8β].

Από το σύνολο των νεοεισερχομένων η πλειοψηφία 68% είναι Ελληνοκύπριοι. Οι νεοεισερχόμενοι από την ΕΕ αποτελούν το 6% του συνόλου των νεοεισερχομένων και τα άτομα με καθεστώς συμπληρωματικής προστασίας με 18% [βλέπε πίνακα 6].

Νέες Εγγραφές Ανέργων Νεοεισερχόμενων

Κατά τον μήνα Ιούνιο του 2016 έγιναν συνολικά 1,032 νέες εγγραφές στην κατηγορία «νεοεισερχόμενος». Ο αριθμός αυτός ήταν κατά 58% (285 άτομα) μεγαλύτερος από τον αριθμό των νέων εγγραφών που έγιναν τον προηγούμενο μήνα. Στον πιο κάτω πίνακα φαίνονται οι νέες εγγραφές ανέργων οι οποίοι εισέρχονται στην αγορά εργασίας της Κύπρου για πρώτη φορά κατά τους πρώτους έξη μήνες του 2016 και η κατά μήνα μεταβολή τους.

|  |  |  |  |
| --- | --- | --- | --- |
|   | Νέες Εγγραφές | Μεταβολή κατά Μήνα | Ποσοστιαία Μεταβολή κατά Μήνα  |
| Ιανουάριος | 817 |   |   |
| Φεβρουάριος | 620 | -197 | -24,1% |
| Μάρτιος | 742 | 122 | 19,7% |
| Απρίλιος | 496 | -246 | -33,2% |
| Μάιος | 781 | 285 | 57,5% |
| Ιούνιος | 1,032 | 251 | 32,1% |

Από το σύνολο των νέων εγγραφών τον Ιούνιο του 2016, οι Ελληνοκύπριοι αποτελούσαν το 77%, τα άτομα με καθεστώς συμπληρωματικής προστασίας με 9% και οι Ευρωπαίοι με 8%. Σε σύγκριση με τον προηγούμενο μήνα ο αριθμός των νέων εγγραφών στην κατηγορία «νεοεισερχομένων» αυξήθηκε κατά 251 άτομα [βλέπε πίνακα 9α].

Από το σύνολο των νέων εγγραφών στους νεοεισερχομένους, η πλειοψηφία 22% είναι απόφοιτοι δευτεροβάθμιας γενικής ή και τεχνικής εκπαίδευσης, και με 62% οι απόφοιτοι τριτοβάθμιας εκπαίδευσης (ανώτερης σχολής ή πανεπιστημίου) [βλέπε πίνακα 9β].

Όσον αφορά τις νέες εγγραφές νεοεισερχομένων αποφοίτων δευτεροβάθμιας εκπαίδευσης (γενικής και τεχνικής), το 43% είναι ηλικίας 20-29 ετών, 17% είναι ηλικίας 30-39 ετών και το 14% είναι ηλικίας 40-49 ετών. Από το σύνολο των νέων εγγραφών νεοεισερχομένων απόφοιτων τριτοβάθμιας εκπαίδευσης, το 51% είναι ηλικίας 20-29 ετών, και το 37% είναι ηλικίας 30-39 ετών [βλέπε πίνακα 9γ].

Προφίλ Κύπριων Νεοεισερχομένων

Ο αριθμός των Κυπρίων νεοεισερχομένων ανερχόταν τον Ιούνιο του 2016 στα 3,089 άτομα και αποτελούσε το 68% του συνόλου των νεοεισερχομένων. Από το σύνολο των Κυπρίων νεοεισερχομένων, ποσοστό 38% είναι απόφοιτοι δευτεροβάθμιας (γενικής και τεχνικής) εκπαίδευσης και ποσοστό 48% είναι απόφοιτοι τριτοβάθμιας εκπαίδευσης.

Από το σύνολο των νεοεισερχόμενων Κυπρίων ηλικίας 20-24 ετών, το 52% είναι απόφοιτοι τριτοβάθμιας εκπαίδευσης. Η πλειοψηφία 87% των νεοεισερχομένων Κυπρίων ηλικίας 15-19 χρονών προέρχεται από την δευτεροβάθμια γενική εκπαίδευση [βλέπε πίνακα 5].

Προφίλ Ευρωπαίων Νεοεισερχομένων

Ο αριθμός των Ευρωπαίων νεοεισερχομένων ανερχόταν τον Ιούνιο του 2016 στα 277 άτομα και αποτελούσε το 6% του συνόλου των νεοεισερχομένων [βλέπε πίνακα 6].

Από το σύνολο των ευρωπαίων νεοεισερχομένων το 41% προέρχεται από την Ελλάδα, το 19% από την Ρουμανία, 12% από την Βουλγαρία και ακόμα ένα 12% από την Μεγάλη Βρετανία [βλέπε πίνακα 7α&β].

Από το σύνολο των ευρωπαίων νεοεισερχομένων, οι περισσότεροι δηλώνουν ότι επιθυμούν να εργαστούν (1ο επιθυμητό επάγγελμα) ως ανειδίκευτοι εργάτες 23%, 24% ως υπάλληλοι/ υπηρεσιών, 20% ως προσοντούχοι/ειδικοί, 10% ως γραφείς/δακτυλογράφοι ή και ως τεχνίτες παραγωγής 13%, και ως τεχνικοί βοηθοί 7% [βλέπε πίνακα 8α].

Β. ΠΡΟΦΙΛ ΜΑΚΡΟΧΡΟΝΙΑ ΕΓΓΕΓΡΑΜΜΕΝΩΝ ΑΝΕΡΓΩΝ – ΙΟΥΝΙΟΣ 2016

 (για σκοπούς του παρόντος εγγράφου μακροχρόνια άνεργοι θεωρούνται οι εγγεγραμμένοι άνεργοι με διάρκεια εγγραφής πάνω από 6 μήνες)

Γενικές Εξελίξεις

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες κατά τον Ιούνιο του 2016, έφτασε στα 17,523 άτομα σημειώνοντας μείωση κατά 2,078 άτομα ή 10,6% σε σχέση με τον ίδιο μήνα πέρσι (2015). Ο αριθμός αυτός αντιπροσωπεύει το 50% του συνόλου των εγγεγραμμένων ανέργων. Σε σύγκριση με τον προηγούμενο μήνα του 2016 ο αριθμός αυτός παρουσίασε μείωση κατά 1,304 άτομα ή 7,4% [βλέπε πίνακα 10β].

Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες κατά τον Ιούνιο του 2016, έφτασε τα 11,700 άτομα σημειώνοντας μείωση κατά 6546 άτομα ή 5% σε σχέση με τον ίδιο μήνα πέρσι. Ο αριθμός αυτός αντιπροσωπεύει το 33% του συνόλου των εγγεγραμμένων ανέργων. Σε σύγκριση με τον προηγούμενο μήνα ο αριθμός αυτός παρουσίασε μείωση κατά 353 άτομα ή 3% [βλέπε πίνακα 10β].

Ανάλυση Στοιχείων Μακροχρόνια Ανέργων 6+

Η πλειοψηφία των μακροχρόνια ανέργων (με άνω των 6 μηνών διάρκεια) συγκεντρώνεται στην επαρχία Λευκωσίας 35%, ακολουθούν οι επαρχίες Λεμεσού 30%, Λάρνακας 21%, Πάφου 12% και Αμμοχώστου 3% [Πίνακας 10γ].

Οι επαγγελματικές κατηγορίες που παρουσιάζουν τη μεγαλύτερη συγκέντρωση των μακροχρόνια ανέργων είναι οι ανειδίκευτοι εργάτες (3,569 άτομα), οι γραφείς/δακτυλογράφοι (3,271 άτομα), οι υπάλληλοι υπηρεσιών (2,514 άτομα), οι τεχνίτες παραγωγής (2,334 άτομα) και οι νεοεισερχόμενοι (2,091 άτομα). Σε σύγκριση με τον προηγούμενο μήνα, η μεγαλύτερη μείωση παρατηρήθηκε ανάμεσα στους ανειδίκευτους εργάτες (κατά 312 άτομα), στους υπαλλήλους υπηρεσιών (κατά 269 άτομα) και στους γραφείς/ δακτυλογράφους (κατά 252 άτομα) [βλέπε πίνακα 11].

Όσον αφορά την οικονομική δραστηριότητα, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (4,753 άτομα ή 27%). Ακολουθούν οι τομείς του εμπορίου (3,269 άτομα ή 19%), των κατασκευών (2,454 άτομα ή 14%), των νεοεισερχομένων (2,091 ή 12%), των ξενοδοχείων/εστιατορίων (1,583 ή 9%) και της μεταποίησης (1,764 άτομα ή 10%). Σε σύγκριση με τον προηγούμενο μήνα, η μεγαλύτερη μείωση καταγράφηκε στον τομέα των υπηρεσιών (κατά 332 άτομα), στον τομέα των ξενοδοχείων/εστιατορίων (κατά 285 άτομα) και στον τομέα του εμπορίου (κατά 242 άτομα) [βλέπε πίνακα 12].

Η πλειοψηφία των μακροχρόνια ανέργων είναι Ελληνοκύπριοι (με 14,116 άτομα ή 81%) και ακολουθούν με πολύ μικρότερους αριθμούς οι Ευρωπαίοι πολίτες (με 1,445 ή 8%), οι αλλοδαποί (με 655 άτομα ή 4%) και οι Πόντιοι με ελληνικό διαβατήριο (με 584 άτομα ή 3%) [βλέπε πίνακα 14].

Όσον αφορά τους Ευρωπαίους πολίτες (1,445 άτομα), οι περισσότεροι είναι Έλληνες (405 άτομα) και ακολουθούν οι Βούλγαροι (317 άτομα) και οι Ρουμάνοι (39 άτομα) [βλέπε πίνακα 15].

 Παρατηρητήριο Αγοράς Εργασίας

 Τμήμα Εργασίας

 ΙΟΥΛΙΟΣ 2016

ΜΡη, C:\Users\Administrator\M RIGOU\Ανεργία - Μηνιαίες Εκθέσεις\2016 registered unemployed-monthly reports\June 2016\Reports\Αναθ ΚΕΦΑΛΑΙΟ Ι και ΙΙ - Ιούνιος 2016.docx

1. Στον αριθμό των νέων εγγραφών περιλαμβάνονται και οι επανεγγραφές ανέργων των οποίων για διάφορους λόγους η προηγούμενη αίτηση τερματίστηκε (π.χ μη έγκαιρη ανανέωση της εγγραφής τους). [↑](#footnote-ref-1)